text: کئی نسلی مسلح تنظیمیں اپنی شکایت کے پُرامن حل کیلئے سرکار کےساتھ مصروف ہیں۔ ان کے مسلح کیڈرس کو نامزد کیمپوں میں رکھنے کی ضرورت ہے، ساتھ ہی وابستگی کے کچھ تیارشدہ ضابطوں کو بھی محسوس کئےجانےکی ضرورت ہے۔ جیسا کہ مجھے بتایا گیا ہے کہ ان میں سے کچھ تشدد آمیزمجرمانہ سرگرمیوں جیسے روپے اینٹھنے، اغوا وغیرہ میں ملوث ہیں۔ یہ سرگرمیاں ضابطوں کی سنگین خلاف ورزی ہے۔ نامزد کیمپوں کے باہر ان کی ناجائز سرگرمیوں کو فوراً روکنے کی ضرورت ہے اور خلاف ورزی کرنے والوں سے قانون کےتحت سختی سےنمٹنے کی ضرورت ہے۔ ہندوستان ایک تکثیری جمہوریت ہے، جو گوناگونیت بھرا ہو اہے۔ مختلف نسل، مذہب اور ثقافت کے لوگ ایک ساتھ امن سے رہتے ہیں۔ یہ گونا گونیت شمال مشرق میں زیادہ دکھائی دیتی ہے۔یہاں لوگ برسوں سے ایک ساتھ رہ رہے ہیں۔ جدید ریاست کی ترقی نے وسائل اور پاور کیلئے مقابلہ پیدا کیا ہے۔ ایسے مقابلے عام طورسےہمیں بہتربنانےکیلئے تحریک دیتے ہیں، لیکن کبھی کبھی اس سے کشیدگی بڑھ سکتی ہے۔کبھی کبھی یہ علاقائی اورنسلی امنگ کی شکل میں سامنے نظرآتےہیں۔ ایسے منفی پہلوؤں کوحساس طریقےسے سختی کےساتھ حوصلہ شکنی کئےجانےکی ضرورت ہے۔